
ROMÂNIA

JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE  ȘI BAZE SPORTIVE

NR.  SC2020-28751/08.12.2020
RAPORT DE SPECIALITATE
        Privind  punerea  la dispoziția Direcției de Asistență  Socială a Municipiului Timișoara, a  Cantinei  Colegiului Tehnic ”Emanuil Ungureanu”, situată în P-ța  Huniadei nr. 3, înscrisă în   CF nr.419232 cu nr. cad. 419232 –C3, pe o perioadă de 3 (trei) luni, în vederea preparării  hranei calde  pentru a fi furnizată  persoanelor  carantinate  în  Căminul fostului  Colegiu Tehnic ”Dimitrie Leonida”, situat în Timișoara, str. Dunărea nr.9.

     Având în vedere Raportul de aprobare cu nr.SC2020-28751/08.12.2020 al Primarului Municipiului Timişoara şi Proiectul de  hotărâre privind punerea  la dispoziția Direcției de Asistență  Socială a Municipiului Timișoara, a Cantinei Colegiului Tehnic ”Emanuil Ungureanu”, situată în P-ța  Huniadei nr. 3, înscrisă în  CF nr. 419232 cu nr. cad.  419232 –C3, pe o perioadă de 3 (trei) luni, în vederea preparării  hranei calde  pentru a fi furnizată  persoanelor   carantinate  în  Căminul fostului  Colegiu Tehnic ”Dimitrie Leonida”, situat în Timișoara, str. Dunărea nr.9.
    Facem următoarele precizări:
    Imobilul compus din clădire  școală,  cantină, cabină poartă  şi teren construit și neconstruit  în suprafață de 8553,00 mp, situat în Timișoara,  P-ța  Huniadei nr.3,  înscris în  CF nr. 419232 cu nr. cad.  419232  se află în domeniul public al Municipiului Timişoara şi face parte din  baza materială a Colegiului Tehnic ”Emanuil Ungureanu”.
     Prin HCL nr. 464/27.11.2020 s-a  aprobat  punerea la dispoziție a parterului și a etajului I din

Căminul cu P+3E al fostului  Colegiu Tehnic ”Dimitrie Leonida”, situat în Timișoara, str. Dunărea nr. 9, către Compartimentul Voluntar Pentru Situații de Urgență din cadrul Municipiului Timișoara în vederea cazării persoanelor care intră pe teritoriul Municipiului Timișoara din zonele afectate de COVID-19  și alocarea hranei persoanelor  cazate în aceste spații  din bugetul  Direcției de Asistență Socială a Municipiului Timișoara. 
    Conform  art.3 din  Hotărârea  nr. 84/02.12.2020  a  Comitetului  Județean Pentru Situații De Urgență,  Primăria Municipiului Timișoara va face demersurile necesare pentru asigurarea cazării și hranei persoanelor carantinate precum și eliminarea deșeurilor produse de aceste persoane, în spațiul  căminului din cadrul fostului  Colegiu Tehnic ”Dimitrie Leonida”, str. Dunărea nr. 9 Timișoara.
    Direcția de Asistență  Socială a Municipiului Timișoara prin adresa cu nr.21230/03.12.2020, înregistrată la Municipiul Timișoara sub nr. SC2020 -28412/ 03.12.2020 a solicitat  sprijinul  pentru  prepararea  hranei calde  în cantina  Colegiului  Tehnic ”Emanuil Ungureanu”, pentru a fi furnizată  persoanelor carantinate în  Căminul fostului  Colegiu Tehnic ”Dimitrie Leonida”, situat în Timișoara, str. Dunărea nr. 9, întrucât   cantina  proprie  se află  în lucrări de renovare.
     Conducerea Inspectoratului Școlar Județean Timiș, prin adresa cu nr.15507/08.12.2020, înregistrată la Municipiul Timișoara  sub nr. SC2020-028760/08.12.2020  a fost de acord  cu alocarea  cantinei către Direcția de Asistență Socială a Municipiului Timișoara pe perioada suspendării cursurilor ”față în față” și atâta timp  cât  aceasta  nu este utilizată pentru pregătirea hranei  elevilor cazați în internatul școlii.
      Conducerea Colegiului Tehnic ”Emanuil Ungureanu ” prin  adresa cu nr. 5392/08.12.2020, înregistrată la  Municipiul Timișoara  sub nr. SC2020-28763/08.12.2020  a fost de acord  cu alocarea  cantinei către  Direcția de Asistență  Socială a Municipiului Timișoara pe perioada suspendării cursurilor ”față în față” și pe perioada vacanțelor școlare, condiționat de suportarea plății utilitățiilor,  eliminarea deseurilor, organizarea activității în cantină, respectarea regulilor și măsurilor de prevenire a îmbolnăvirilor cu SARS- COV-2 și respectarea  prevederilor  legale  referitoare la PSI și SSM, de către  Direcția de Asistență  Socială a Municipiului Timișoara.     
     Având în vedere cele expuse mai sus  și   prevederile  art. 129, alin. (2), lit. c,  alin (6), lit. a) și alin. (7) lit. c) din OUG nr. 57/2019 privind codul administrativ, apreciem că;
 Proiectul de  hotărâre privind  punerea  la dispoziția Direcției de Asistență  Socială a Municipiului Timișoara, a  Cantinei  Colegiului Tehnic ”Emanuil Ungureanu”, situat în P-ța  Huniadei nr. 3, înscrisă în  CF nr. 419232 cu nr. cad. 419232 –C3, pe o perioadă de 3 (trei) luni, în vederea preparării  hranei calde  pentru a fi furnizată  persoanelor   carantinate  în  Căminul fostului  Colegiu Tehnic ”Dimitrie Leonida”, situat în Timișoara, str. Dunărea nr.9, îndeplineşte condiţiile pentru a fi supus dezbaterii și aprobării  Consiliului Local al Municipiului Timişoara.

